Facebook åbner “war room” for at bekæmpe falske nyheder ved valg i Europa

Med både et europaparlamentsvalg og et dansk valg lige om hjørnet er det god timing at Facebook netop via Financial Times (link bag betalingsmur) at de har sammensat et nyt hold eksperter, der skal tage kampen op imod misinformation på det sociale medie og sørge for at udefrakommende ikke får mulighed for at influere på valgene på det europæiske kontinent i fremtiden. Et af de første valg hvor det nye “war room” bliver testet bliver i første omgang valget til europaparlamenetet – og dernæst det danske.

Facebook: Vi har 40 mand på plads

Facebook har hyret 40 eksperter, der skal sidde klar når der er valg i Europa. I forvejen har Facebook en del erfaring fra både USA’s midtvejsvalg og flere andre valg rundt om i verden – og har, ifølge dem selv, stoppet bunker af falske nyheder fra at sprede sig. Faktisk har det nye hold også været i gang i et stykke tid, og har allerede stoppet “flere hundrede” falske nyheder fra at sprede sig. De bruger blandt andet en ny AI indkøbt til formålet.

Hurtigere reaktion

Ifølge Facebook har tidligere erfaringer gjort, at de 40 medarbejdere der skal forhindre fake news undervejs imod europaparlamentsvalget er bedre forberedte på deres job og derfor vil kunne reagere hurtigere end nogensinde – både i forhold til at identificere og fjerne falske nyheder. Det er måske også nødvendigt, for i forvejen har firmaet ikke en stor stjerne hos europæiske politikere, der mener at den sociale tjeneste ikke har været hurtig nok til at få styr på problemet.

Facebook åbner “war room” for at bekæmpe falske nyheder ved valg i Europa